Διάταξη του Γενικού Δικαστηρίου (έβδομο τμήμα)της 10ης Οκτωβρίου 2023 – Sberbank κατά Επιτροπής και ΕΣΕ
(Υπόθεση T‑526/22) (1)
«Προσφυγή ακυρώσεως – Οικονομική και Νομισματική Ένωση – Τραπεζική ένωση – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων (ΕΜΕ) – Διαδικασία εξυγίανσης εφαρμοστέα σε περίπτωση που οντότητα βρίσκεται σε σημείο πτώχευσης ή πιθανής πτώχευσης – Έγκριση, από το ΕΣΕ, καθεστώτος εξυγίανσης – Επικυρωτική απόφαση της Επιτροπής – Απουσία άμεσου επηρεασμού – Απαράδεκτο»
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Άμεσος επηρεασμός – Κριτήρια – Αποφάσεις εξυγίανσης του Ενιαίου Συμβουλίου Εξυγίανσης (ΕΣΕ) και της Επιτροπής σχετικά με πιστωτικό ίδρυμα – Προσφυγή ασκηθείσα από πρόσωπο το οποίο δεν έχει την ιδιότητα του μετόχου του εν λόγω ιδρύματος και του οποίου η νομική κατάσταση δεν επηρεάζεται άμεσα από τις αποφάσεις αυτές – Απαράδεκτο
(Άρθρο 263, εδ. 4, ΣΛΕΕ· κανονισμός 806/2014 του Ευρωπαϊκού Κοινοβουλίου και του Συμβουλίου)
(βλ. σκέψεις 30, 33, 35, 50)
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Παρέλκει η εξέταση της αιτήσεως παρεμβάσεως της Ευρωπαϊκής Κεντρικής Τράπεζας (ΕΚΤ).
3)
Η Sberbank of Russia PAO φέρει τα δικαστικά έξοδά της καθώς και τα έξοδα στα οποία υποβλήθηκαν η Ευρωπαϊκή Επιτροπή και το Ενιαίο Συμβούλιο Εξυγίανσης (ΕΣΕ), εξαιρουμένων των εξόδων τους σχετικά με την αίτηση για παρέμβαση.
4)
Η Sberbank of Russia, η Επιτροπή, το ΕΣΕ και η ΕΚΤ φέρουν έκαστος τα έξοδά του σχετικά με την αίτηση για παρέμβαση.
1      EE C 441 της 21.11.2022.